127. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ  ΚΑΙ  ΑΠΟΚΕΝΤΡΩΣΗΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ  Αριθ Δ10/Α/26647/1899  της 4-16 Ιουλ. 1996 (ΦΕΚ Β΄ 575)  Καθορισμός κλάδων των οποίων οι υπάλληλοι κρίνονται για κατάληξη θέσεων προϊσταμένων Έχοντας υπόψη: 1.Τις διατάξεις του Νομ. 2190/94 "Σύσταση ανεξάρτητης αρχής για την επιλογή προσωπικού και ρύθμιση θεμάτων διοίκησης" (ΦΕΚ Α28) και ειδικότερα του εδαφ. β΄ της παρ. 15 του άρθρ. 36 αυτού. 2.Τις διατάξεις του Ν.Δ. 714/70 "περί ιδρύσεως Δ/νσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας (ΦΕΚ Α΄ 238), όπως τροποποιήθηκε με το Ν. 1340/83 "Τροποποίηση διατάξεων του Ν.Δ. 714/70 κλπ.» (ΦΕΚ Α 35). 3.Τις διατάξεις του Π.Δ. 56/89 "Οργανισμός της Υπηρεσίας Πολιτικής Αεροπορίας του Υπουργείου Μεταφορών και Επικοινωνιών" (ΦΕΚ Α΄ 190), το Π.Δ. 35/93 (ΦΕΚ Α13) και το Π.Δ. 80/96 (ΦΕΚ Α62). 4.Τις διατάξεις του άρθρ. 29Α του Νομ. 1558/85 "Κυβέρνηση και Κυβερνητικά Όργανα" (ΦΕΚ Α137) όπως αυτό προστέθηκε με το άρθρ. 27 του Νομ. 2081/92 (ΦΕΚ Α154). 5.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. 6.Την ανάγκη επιλογής προϊσταμένων οργανικών μονάδων της ΥΠΑ για τη διασφάλιση της εύρυθμης και αποδοτικής λειτουργίας αυτής, αποφασίζουμε: Άρθρ.1.Καθορίζουμε τους Κλάδους ΠΕ και ΤΕ Κατηγοριών, στους οποίους ανήκουν οι υπάλληλοι, που κρίνονται για την κατάληξη θέσεων προϊσταμένων των τμημάτων της Δ/νσης Ασφάλειας Αερολιμένων και του Τμήματος Διαρκούς Επιμόρφωσης σε θέματα ασφάλειας Αερολιμένων της Σχολής Πολιτικής Αεροπορίας (ΣΠΟΑ), τα οποία συστήθηκαν με το Π.Δ 80/96 (ΦΕΚ Α/62), ως ακολούθως: α)Των Τμημάτων της Δ/νσης Ασφάλειας Αερολιμένων, πλην του Τμήματος Ηλεκτρονικών Μέσων και Συστημάτων Ασφάλειας Αερολιμένων, προΐστανται μόνιμοι υπάλληλοι των κλάδων ΠΕ1 ή ΤΕ1 Αερολιμενικών. β)Του Τμήματος Ηλεκτρονικών Μέσων και Συστημάτων Ασφάλειας Αερολιμένων της Διεύθυνσης Ασφάλειας Αερολιμένων προΐσταται μόνιμος υπάλληλος εκ των Κλάδων ΠΕ4 ή ΤΕ4 Ηλεκτρονικών. γ)Του Τμήματος Διαρκούς Επιμόρφωσης σε θέματα Ασφάλειας της Σχολής Πολιτικής Αεροπορίας (ΣΠΟΑ) προΐσταται μόνιμος υπάλληλος εκ των Κλάδων ΠΕ1ή ΤΕ1 Αερολιμενικών. Άρθρ.2.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 